Sag om anmodning om rettens kendelse for, at sigtede, i medfør retsplejelovens § 748, stk. 5, udelukkes fra retsmøde
Ret: Retten i Næstved (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

RETTEN I NÆSTVED

Udskrift af retsbogen

Den 24. april 2009 kl. 14.00 blev retten i Næstved sat i retssal 1 af Dommer.

Retsmødet var offentligt.

Rettens nr. 1-1671/2009
Politiets nr. 0700-76141-00367-08

Anklagemyndigheden
mod
Sigtede
CPR nr. (Født 1982)

Politifuldmægtig Anklager var mødt for anklagemyndigheden og fremlagde
skrivelse af 15. april 2009 med bilag.

Advokat Henrik Rasmussen var mødt som beskikket forsvarer for Sigtede.

Sigtede var ikke mødt.

Som beskikket forsvarer for medsigtede, Person, var advokat Kristian
Mølgaard indkaldt, men ikke mødt.

Advokat Henrik Rasmussen fremlagde telefaxskrivelse af 24. april 2009 fra
advokat Kristian Mølgaard.

Anklageren anmodede om rettens kendelse for, at Sigtede, i medfør
retsplejelovens § 748, stk. 5, udelukkes fra retsmøde den 29. april 2009 kl.
13.00, der er berammet med henblik på at fremme sagen mod med-sigtede
Person som tilståelsessag.

Forsvareren protesterede herimod.

Anklageren redegjorde for sagen og oplyste, at medsigtede Person er sigtet for
blandt andet 27 forhold af bedrageri og brugstyverier af biler, heraf 15 forhold
begået i forening med Sigtede. I for-holdene er anvendt samme
fremgangsmåde, nemlig tilegnelse af biler under foregivelse af at ville
prøvekøre bilerne. Værdien af de pågældende bedrage-riforhold andrager
mellem 2,5-3,0 millioner kroner.

Anklageren anførte til støtte for begæringen, at Sigtede er et

Std 75286



Side 2/3

muligt vidne i sagen, idet det, selvom sagen mod medsigtede Person forsøges
gennemført som tilståelsessag, ikke kunne udelukkes, at Sigtede, såfremt
tilståelsessagen ikke kan fremmes, vil blive indkaldt som vidne. Sigtedes
interesser må endvidere antages at være tilstrækkeligt varetaget ved
forsvarerens tilstedeværelse under ret-smødet.

Anklageren henviste endvidere til sagens karakter og omfang, herunder at der
er tale om kriminalitet begået i relation til biler af væsentlig økonomisk værdi.
Af hensyn til sagens karakter kan det endvidere befrygtes, at der ikke kan
opnås en uforbeholden forklaring og tilståelse fra sigtede Persons side,
såfremt Sigtede er til stede under retsmødet. Anklageren henviste i den
forbindelse til Sigtedes stilling til sagen, herunder at sigtede ikke har ønsket at
udtale sig til politiet vedrørende de forhold, som han er sigtet for at have
begået i forening med sigtede Person. Sigtede Person har overfor politiet
erkendt de pågældende forhold men først, når beviserne er blevet foreholdt
ham.

Forsvareren, advokat Henrik Rasmussen, anført til støtte for sin protest, at
retsplejelovens § 748, stk. 5, er en undtagelsesbestemmelse, som alene kan
finde anvendelse i særligt alvorlige og farlige sager, som f.eks. narkotikasa-
ger. Der er i denne sag ikke meddelt advokatpålæg, og sigtede er således al-
lerede nu bekendt med medsigtedes holdning og forklaring til sagen. Ankla-
gemyndigheden har ikke angivet konkrete forhold eller omstændigheder, der
kan begrunde, at sigtede undtagelsesvis skal være udelukket fra at være til
stede til retsmødet. Det har betydning for forsvarets hovedafhøring af sigtede
Person, at sigtede er til stede til at drøfte sagen med forsvare-ren. Endvidere
må det tillægges betydning, at sigtede Person og dennes forsvarer har oplyst,
at de ikke har indvendinger imod, at Sigtede er til stede til retsmødet. Endelig
har sigtede Person overfor politiet afgivet fuld tilståelse og kan ikke forventes
at ændre forklaring i retsmødet, såfremt Sigtede er til stede.

Retten afsagde

Kendelse

Der er tale om en sag, der vedrører betydelige økonomiske værdier. Sigtede
har nægtet sig skyldig i sigtelserne og har ikke ønsket at lade sig afhøre om
forholdene til politiet. Selvom sagen mod medsigtede Person forsøges
gennemført som en tilståelsessag, kan det ikke ude-lukkes, at tilståelsessagen
ikke kan gennemføres, og at der på et senere tids-punkt bliver spørgsmål om
at indkalde Sigtede som vidne.

Hensynet til sagens opklaring gør det derfor undtagelsesvist påkrævet, at
Sigtede i medfør af retsplejelovens § 748, stk. 5, udelukkes fra retsmødet den
29. april 2009, kl. 13.00, i sagen mod medsigtede



Side 3/3

Person.

Thi bestemmes:

Sigtede udelukkes fra retsmødet den 29. april 2009 kl. 13.00 i sagen mod
medsigtede Person.

Forsvareren tog forbehold for kære.

Retten hævet kl. 14:45

Dommer